[{"text_idx": "#000004", "text": "Bet oc\u2019h o chom en estrenvro ? Emaoc\u2019h marteze er mare-man\u0303 ? Ha pet gwech ho peus son\u0303jet e vanke deoc\u2019h blaz ar vro ? Sed aze un diskoulm bet krouet gant daou baotr eus ar vro: Penn ar Box. Ur voestad gant lipouzerezhiou\u0300 eus ar vro. Displegomp un tammig muioc\u2019h petra eo."}, {"text_idx": "#000005", "text": "Eus ar c\u2019hiz eo tout ar boestou\u0300 a gaver breman\u0303. Met ne oa ket savet unan c\u2019hoazh gant boued eus Breizh. Bep miz e c\u2019hallo Bretoned ar bed a-bezh resev ur voestad gant produiou\u0300 breizhat hag a-galite, bet dibabet en a-raok gant skipailh Penn ar Box. Ur garta resis a zo bet savet evit dibab ar produiou\u0300."}, {"text_idx": "#000007", "text": "Div voestad a vo kinniget evit kregin\u0303. Ar Plij Box, boestad ar blijadur, pemp pe c\u2019hwec\u2019h produ souezhus nevez bep miz. Hag ar Buhez Box, boestad ar vuhez, gant dek produ bep miz, graet kentoc\u2019h evit an diaspora gant produiou\u0300 diazez buhez pep \u00abBreton mat\u00bb. E-barzh pep boestad e vo kavet ivez ur gelaouenn anvet Ar Gazetenn, ur gelaouenn a ugent pajennad diwar-benn an artizaned (o istor, o froduiou\u0300,...) hag un nebeud rekipeou\u0300, deoc\u2019h da lakaat e pleustr gant ar produiou\u0300 bet kaset."}, {"text_idx": "#000008", "text": "Daou baotr a zo e penn ar skipailh-man\u0303: Loi\u0308z Fily ha Julien Kersale\u0301. Stummet int bet e-pad daou vloaz er Brest Business School. C\u2019hoant o deus da zougen bri d\u2019o rannvro ha d\u2019ar produiou\u0300 a vez fardet aman\u0303. Un doare da sikour armerzh ar vro hag an artizaned. Goude ar buzz bet savet gant ar vreserezh D\u2019istribilh e kendalc\u2019h d\u2019ober berzh produiou\u0300 ar vro, hag e brezhoneg ma plij ! Ha m\u2019ho peus c\u2019hoant da skoazell anezhe e c\u2019hallit o klikan\u0303 war al liamm-man\u0303."}]